Lars O. Lagerqvist

Lars Olof Lagerqvist, nado en Estocolmo o 8 de febreiro de 1929 e finado en Tollarp o 25 de outubro de 2023, foi un numismático e historiador sueco, especializado na época medieval, que foi director do Gabinete Real de Moedas de Estocolmo.

 Traxectoria 
Lagerqvis graduouse en Humanidades na Universidade de Estocolmo en 1952 e acadou o mestrado en 1961."Lagerqvist, Lars O.". En Vem är det: Svensk biografisk handbok. P. A. Norstedt & Söners Förlag, Estocolmo. 1993. Páxina 620.

En 1951 estivera xa colaborando no Gabinete Real de Moedas (Kungliga myntkabinettet), e entre 1959 e 1962 exerceu tamén como bibliotecario do Ministerio de Asuntos Exteriores de Suecia. 

Entre 1963 e 1975 foi xefe do departamento pedagóxico do Consello Nacional de Patrimonio de Suecia (Riksantikvarieämbetet) e do Museo Histórico de Estocolmo (Statens historiska). Neste último foi tamén primeiro conservador e xefe da unidade de estudos, de 1975 a 1977.

En 1979 ingresou novamente no Gabinete de Real de Moedas (Kungliga myntkabinettet) como primeiro anticuario; entre 1981 e 1983 ocupou a xefatura do departamento, e entre 1983 e 1992 foi o director da institución.

Na Sociedade Numismática Sueca ocupou os cargos de secretario entre 1956 e 1973, e de presidente, no período 1973-1978, e na Sociedade Arqueolóxica Sueca foi nomeado vicepresidente en 1985 e presidente entre 1987 e 1989. Entre 1975 e 1994 presidiu a Federación Internacional da Medalla de Arte (FIDEM), e posteriormente foi nomeado presidente de honra da entidade."Honorary members". FIDEM-medals.org 

En 1992 ingresou como membro correspondente na Academia Sueca de Letras, Historia e Antigüidades.

Lagerqvist dedicouse especialmente ao estudo da numismática sueca da época medieval, e é autor da obra de referencia para este período, Svenska mynt under vikingatid och medeltid (ca 995–1521) samt gotländska mynt (ca 1140–1565) (Stockholm 1970), que serve como base para a clasificación desas moedas.

Lars O. Lagerqvist finou aos 94 anos en Tollarp o 25 de outubro de 2023.Voisin Pelsdonk, M-A. (2023). 

 Recoñecementos 
 (1979): Medalla Elias Brenner, da Sociedade Numismática Sueca (Svenska numismatiska föreningen)."SNF:s Elias Brenner-medalj för förtjänsterinom numismatiken". Svenska Numismatiska Föreningen.
 (2000): Medalla Gunnar Holst (Gunnar Holst Stiftelse för Numismatik), de Gotemburgo, Suecia."Gunnar Holsts pris år 2000". En Svensk Numismatisk Tidskrift. Novembro de 2000. Páxina 171.

 Escolma de publicacións 
Lars Olof Lagerqvist é o autor dunha gran cantidade de traballos monográficos. Esta é unha escolma dos máis representativos:"Lagerqvist, Lars O., 1929-". Libris. Kungl Biblioteket."Lagerqvist, Lars O.". WorldCat Identities."Lagerqvist, Lars Olof 1929- ". Digital Library Numis.

 (1960). Mynt och medaljer, och annan numismatik (con E. Nathorst-Böös). Norstedt, Estocolmo.
 (1970). Svenska mynt under vikingatid och medeltid (ca 995–1521) samt gotländska mynt (ca 1140–1565). Numismatiska bokförlagets, Estocolmo.
 (1971). Sedlar (con E. Nathorst-Böös). Norstedt, Estocolmo. ISBN 9789117121327
 (1972). Kungen gräver : en bok om arkeologer och arkeologi (con M. Odelberg et al). Askild and Kärnekull, Estocolmo. ISBN 9170082375
 (1976). Sverige och dess regenter under 1000 år. Bonnier, Estocolmo. ISBN 9789100415389
 (1979). Bernadotternas drottningar. Bonnier, Estocolmo. ISBN 9789100429164
 (1981). Mynten i Gustav I:s registratur : en genomgång (con E. Nathorst-Böös). Numismatiska Litteratursällskapet i Göteborg. ISBN 9789197005272
 (1984). Vad kostade det? : priser och löner från medeltid till våra dagar (con  E. Nathorst-Böös et al.). Kungliga myntkabinettet, Estocolmo. ISBN 9789136021059
 (1985). Gustav Eriksson (Vasa) i Dalarna 1520-1521 : minnen, myter och monument (con N. Åberg). Vincent, Estocolmo. ISBN 9789187064012
 (1987). Corpus nummorum saeculorum IX-XI qui in Suecia reperti sunt. 3. Skåne. 4 Maglarp-Ystad (ed. con B. Malmer). Kungliga myntkabinettet, Estocolmo. ISBN 917192678X
 (1992). Boda sockens historia. I : Olov Larssons oljegruva 1732 och bergoljeborrningarna 1867-1871. Boda hembygdsfören. ISBN 9197188611
 (1993). Litet lexikon över sveriges regenter (con N. Åberg). Vincent Förlag, Estocolmo. ISBN 9789187064128
 (1995). Kings and rulers of Sweden : a pocket encyclopedia (con N. Åberg). Vincent, Estocolmo. ISBN 9789187064159
 (1996). Sveriges regenter : från forntid till nutid. Norstedts, Estocolmo. ISBN 9789119638823
 (1996). Sveriges och dess forna besittningars guldmynt och riksdaler från Gustav I till Carl XVI Gustav (con J. Hagander). Svenska Numismatiska Föreningen, Estocolmo. ISBN 9789185204175
 (1997). Öknamn och tillnamn på nordiska stormän och kungligheter (con N. Åberg). Vincent, Estocolmo. ISBN 9789187064210
 (1999). Den Svenska skogens historia (con H. Lindqvist). Nordtedts, Estocolmo. ISBN 9789113006703
 (2001). A history of Sweden. Swedish Institute, Estocolmo. ISBN 9789152006092
 (2001). Nobel medals. Kungliga myntkabinettet, Estocolmo. ISBN 9789189256118
 (2002). Svensk historia. Fälth & Hässler. Värnamo. ISBN  9789152006085
 (2004). Mat och dryck i forntid och medeltid (con N. Åberg). Vincent, Estocolmo. ISBN 9789187064425
 (2005). Karl XIV Johan : en fransman i Norden. Prisma, Estocolmo. ISBN 9789151842028

 Notas 

 Véxase tamén 

 Bibliografía 
 Voisin Pelsdonk, M-A, (2023). "Lars O. Lagerqvist (1929-2023)". En Coins Weekly. 16 de novembro.
 "Lagerqvist, Lars O.". En Vem är det: Svensk biografisk handbok. P. A. Norstedt & Söners Förlag, Estocolmo. 1993. Páxina 620.

Categoría:Nados en 1929
Categoría:Nados en Estocolmo
Categoría:Finados en 2023
Categoría:Numismáticos de Suecia
Categoría:Historiadores de Suecia
Categoría:Presidentes da Sociedade Numismática Sueca
Categoría:Galardoados coa medalla Gunnar Holst
Categoría:Galardoados coa medalla Elias Brenner
Categoría:Alumnos da Universidade de Estocolmo
Categoría:Directores de museos